ΓΡΑΠΤΗ ΕΡΩΤΗΣΗ E-2564/01

υποβολή: Rodi Kratsa-Tsagaropoulou (PPE-DE) προς την Επιτροπή

(21 Σεπτεμβρίου 2001)

Θέμα: Ευρωπαϊκή αστυνομική δύναμη καταστολής

Μετά τα γεγονότα της Συνόδου στη Γένοβα προτάθηκε από το Γερμανό Υπουργό Εσωτερικών, Οτο Σίλι και τον Ιταλό ομόλογό του Κλαούντιο Σκαγιόλα η συγκρότηση ευρωπαϊκής αστυνομικής δύναμης καταστολής (στα πρότυπα της ευρωπαϊκής μεθοριακής αστυνομίας) καθώς και η δημιουργία βάσης δεδομένων με καταλόγους διαδηλωτών που ενστερνίζονται τη χρήση βίας. Την ίδια ιδέα είχεποστηρίξει πρόσφατα και ο Γερμανός Καγκελάριος Σρέντερ, με τη δημιουργία μιας επιχειρησιακής αστυνομικής δύναμης με εκτελεστικές αρμοδιότητες στους κόλπους της Europol. Οι συγκεκριμένες προτάσεις έχουν επιφέρει σύγχυση, ενώπήρξαν αρκετά αρνητικές αντιδράσεις σε όλα τα κράτη — μέλη.

Στις 8 Ιουνίου 2001, στη Χάγη στα πλαίσια του Συνεδρίου της Εuropol, δια στόματος του Επίτροπου Βιττορίνο διατυπώθηκε η άποψη ότι η Επιτροπή και τα κράτη μέλη θα πρέπει να αρχίσουν να σκέφτονται πιο συγκεκριμένα το ρόλο αλλά και τη σχέση μεταξύ Europol και Eurojust, δεδομένου ότι η Europol δε διαθέτει εκτελεστικές αρμοδιότητες αλλά και δενπόκειται σε κανένα δικαστικό έλεγχο.

Σκοπεύει η Επιτροπή λοιπόν να εντάξει στη συνολική κοινοτική πολιτική για την αντιμετώπιση της τρομοκρατίας και εγκληματικότητας μια τέτοια προοπτική, λαμβάνοντας συγκεκριμένες πρωτοβουλίες για τη δημιουργία μιας ειδικής ευρωπαϊκής δύναμης καταστολής· Η αντίθετα πιστεύει ότι τα μέτρα που σκοπεύει να πάρει για την ανάπτυξη της άμεσης επιχειρησιακής συνεργασίας μεταξύ των αστυνομικών αρχών των κρατών μελών καθώς και η ενίσχυση των αρμοδιοτήτων της Europol είναι αρκετά για να αντιμετωπίσουν την αυξανόμενη εγκληματικότητα και βία·

Πώς νομίζει η Επιτροπή ότι μπορεί να ενισχυθεί η αστυνομική παρέμβαση σε ευρωπαϊκό επίπεδο χωρίς να θιγούν τα ατομικά δικαιώματα των πολιτών·

Απάντηση του κ. Vitorino εξ ονόματος της Επιτροπής

(3 Δεκεμβρίου 2001)

Όσον αφορά το ερώτημα σχετικά με τη συγκρότηση ευρωπαϊκής αστυνομικής δύναμης καταστολής, το αξιότιμο μέλος του Κοινοβουλίου παρακαλείται να ανατρέξει στην απάντηση που έδωσε η Επιτροπή στη γραπτή ερώτηση Ε-2476/01 της κας Καραμάνου(1).

Σχετικά με την καταπολέμηση της τρομοκρατίας, μετά τις επιθέσεις της 11ης Σεπτεμβρίου 2001 στις Ηνωμένες Πολιτείες, πραγματοποιήθηκε ειδική συνεδρίαση του Συμβουλίου Δικαιοσύνης και Εσωτερικών Υποθέσεων (ΔΕΥ) στις 20 Σεπτεμβρίου 2001. Στο πλαίσιο του εν λόγω Συμβουλίου επήλθε συμφωνία επί ενός περιεκτικού καταλόγου συγκεκριμένων μέτρων προκειμένου να ενισχυθεί η συνεργασία και να βελτιωθεί η αντιμετώπιση της τρομοκρατίας. Μεταξύ των μέτρων αυτών περιλαμβάνεται και η συγκρότηση ειδικής αντιτρομοκρατικής μονάδας στην Ευρωπόλ, η οποία όμως δεν διαθέτει ερευνητικές εξουσίες. Η μονάδα αυτή μπορεί να συμβάλλει στην καταπολέμηση της τρομοκρατίας με τη διευκόλυνση της ανταλλαγής πληροφοριών μεταξύ των κρατών μελών και με την παροχή αναλυτικών δεξιοτήτων.

Έχονταςπόψη τα συμπεράσματα των συνεδριάσεων του Συμβουλίου Δικαιοσύνης και Εσωτερικών Υποθέσεων στις 20, 27 και 28 Σεπτεμβρίου 2001, καθώς και τα συμπεράσματα του έκτακτου Ευρωπαϊκού Συμβουλίου της 21ης Σεπτεμβρίου 2001, του κοινού Συμβουλίου Εκοφίν-Δικαιοσύνης και Εσωτερικών Υποθέσεων, του έκτακτου Συμβουλίου Δικαιοσύνης και Εσωτερικών Υποθέσεων της 16ης Οκτωβρίου 2001 και της άτυπης συνόδου των αρχηγών κρατών και κυβερνήσεων της 19ης Οκτωβρίου 2001 στη Γάνδη, η Επιτροπή αισιοδοξεί ότι η Ένωση θα επιτύχει στον αγώνα της κατά των διάφορων σοβαρών μορφών εγκληματικότητας που είχαμε να αντιμετωπίσουμε πρόσφατα. Η Επιτροπή δεν έχει κανένα λόγο να πιστεύει ότι σε ευρωπαϊκό επίπεδο θα θιγούν τα ατομικά δικαιώματα των πολιτών.

(1) ΕΕ C 93 E της 18.4.2002, σελ. 137.